Սեմ Ջիանկանա

**Սալվատոր «Մունի» Ջիանկանա** (իրական անունը՝ **Ջիլորմո Ջիանկանա**, ), ամերիկացի մաֆիոզ, որը 1957-1966 թվականներին եղել է Չիկագոյի մաֆիայի հանցավոր կազմակերպության ղեկավար։

Ջիանկանան ծնվել է Չիկագոյում, իտալացի ներգաղթյալների ընտանիքում։  Նա դեռահաս տարիքում միացել է 42-րդ բանդային՝ ձեռք բերելով հեղինակություն հանցավոր աշխարհում, ինչը նրան արժանացրեց Չիկագոյի մաֆիայի ընտանիքի առաջնորդների ուշադրությանը, որին նա միացավ 1930-ականների վերջին։ 1940-ականներից մինչև 1950-ական թվականները նրա վերահսկման տակ էին անօրինական մոլախաղերը, ալկոհոլային խմիչքների անօրինական տարածումը և քաղաքական ռեկետները Լուիզիանայում։ 1940-ականների սկզբին Ջիանկանան ներգրավված էր Չիկագոյի աֆրոամերիկյան վիճակախաղի վճարումների համակարգին տիրանալու մեջ։ 1957 թվականին նա դարձավ Չիկագոյի մաֆիայի հանցավոր կազմակերպության ղեկավարը։

Որոշ աղբյուրների համաձայն, Ջիանկանան և Մաֆիան կապ ունեին 1960 թվականի նախագահական ընտրություններում Ջոն Ֆ. Քենեդիի հաղթանակի հետ։ 1960-ականներին նա հավաքագրվել է Կենտրոնական հետախուզական գործակալության (ԿՀՎ) կողմից Կուբայի առաջնորդ Ֆիդել Կաստրոյի դեմ մահափորձ կազմակերպելու համար։ Դավադրության տեսաբանները կարծում էին, որ Ջիանկանան, մաֆիայի ղեկավարներ Սանտո Տրաֆիկանտե կրտսերը և Կառլոս Մարչելոյը կապված էին Ջոն Քենեդու սպանության հետ։ 1965 թվականին Ջիանկանան դատապարտվել է դատարանի նկատմամբ անհարգալից վերաբերմունքի համար՝ կրելով մեկ տարի ազատազրկում։ Բանտից դուրս գալուց հետո Ջիանկանան փախել է Կուերնավակա, որը գտնվում է Մեքսիկայում։ 1974 թվականին նա արտաքսվել է ԱՄՆ՝ վերադառնալով Չիկագո։ Ջիանկանան սպանվել է 1975թ. հունիսի 19-ին, Իլինոյս նահանգի Օակ Պարկում, Եկեղեցու կոմիտեի առջև վկայություն տալուց մի քանի օր առաջ։

## Վաղ կյանք
Ջիանկանան (Ջիլորմո Ջիանկանա) ծնվել է 1908 թվականի մայիսի 24-ին Չիկագոյի Պաթչ թաղամասում Անտոնիո Ջիանկանայի և Անտոնիա ԴեՍիմոնայի ընտանիքում, որոնք իտալացի ներգաղթյալներ էին Կաստելվետրանոյից, Սիցիլիայից։  Նրա հայրը ներգաղթել էր 1905 թվականին, իսկ մայրը՝ 1906 թվականին. նա յոթ քույր ու եղբայր ուներ։  Անտոնիան մահացել է 1910 թվականին, իսկ հայրն ամուսնացել է Մերի Լեոնարդիի հետ։

## Հանցավոր աշխարհ
Ջիանկանան միացել է 42-րդ բանդային՝ փողոցային դեռահաս անհատների խմբին, աշխատելով քաղաքական ղեկավար Ջոզեֆ Էսպոզիտոյի համար։ 42-րդ բանդայի անունը կապված էր Ալի Բաբայի և 40 ավազակների հետ։ Նրանք կարծում էին, որ ավելի լավն են, ուստի անվանել են իրենց 42-րդ բանդա՝ մտածելով, որ մեկ քայլ առաջ են 40-ից։ Ջիանկանան շուտով ձեռք բերեց հիանալի փախուստի դիմող վարորդի, մեծ եկամուտ ունեցողի և դաժան մարդասպանի համբավ։ Էսպոզիտոյի սպանությունից հետո, որտեղ Ջիանկանան ենթադրաբար ներգրավված էր, 42-րդ բանդան ենթարկվեց Չիկագոյի մաֆիայի հանցավոր կազմակերպության de facto (իրականում) ընդլայնման, որտեղ ղեկավարներ էին հանդիսանում Ֆրենկ «Հարկադիր» Նիթին, Պոլ «Մատուցող» Ռիկան և Թոնի «Ջո Բաթերս» Ակարդոն։ Նա առաջին անգամ ձերբակալվել է 1925 թվականին՝ ավտոմեքենաների գողության համար։ Նա շուտով ստացավ «մարդասպան» կոչումը  և արդեն 20 տարեկան հասակում դարձավ երեք սպանության հետաքննության հիմնական կասկածյալը, բայց նրան երբեք մեղադրանք չի առաջադրվել դրանցից ոչ մեկի համար։ 1929 թվականին Ջիանկանան ձերբակալվեց գողության և խարդախության համար և դատապարտվեց մեկից հինգ տարվա ազատազրկման Ջոլիետ ուղղիչ կենտրոնում։ Նա ազատ է արձակվել 1932 թվականին՝ պատիժը երեք տարի ինը ամիս կրելուց հետո։

1930-ականների վերջերին Ջիանկանան դարձավ 42-րդ բանդայի առաջին անդամը, ով միացավ Չիկագոյի մաֆիայի հանցավոր կազմակերպությանը։ 1940-ականների սկզբից մինչև 1950-ականները նա վերահսկում էր ապօրինի մոլախաղերը, ալկոհոլային խմիչքների ապօրինի տարածումը և այլ քաղաքական ռեկետները Լուիզիանայում վաղեմի ընկեր Հ. Ա. (Հոլ) Կիլիանի միջոցով։ Կիլիանը վերահսկում էր ալկոհոլային խմիչքների լիցենզիայի տրամադրման մեծ մասը շնորհիվ իր երկարաժամկետ բիզնես հարաբերությունների Նոր Օռլեանի գործընկեր Կառլոս Մարչելոյի հետ։ 1939 թվականին Ջիանկանան մեղավոր ճանաչվեց ալկոհոլի ապօրինի վաճառքի համար և դատապարտվեց չորս տարվա ազատազրկման Լևենվորթ բանտում և «Terre Haute» դաշնային ուղղիչ կենտրոնում։

### Փառքի հասնելու ճանապարհ
1942 թվականին բանտից ազատվելուց հետո Ջիանկանան համբավ ձեռք բերեց՝ համոզելով  մաֆիայի հանցավոր կազմակերպության տեղակալին հետո Աքարդոյին իրականացնել Չիկագոյի աֆրոամերիկյան «քաղաքական» (վիճակախաղի) մրցույթի վճարման համակարգի հափշտակությունը մաֆիայի հանցավոր կազմակերպության  համար։ Ենթադրվում է, որ Ջիանկանայի անձնակազմը համոզել է Էդի Ջոնսին թողնել իր ռեկետը և հեռանալ երկրից։ Ջիանկանայի անձնակազմը նաև պատասխանատու էր 1952 թվականի օգոստոսի 4-ին աֆրոամերիկացի մոլախաղերի ղեկավար Թեոդոր Ռոուի սպանության համար։ Ջոնսը և Ռոուն հարավային կողմում մոլախաղերի գլխավոր ղեկավարներն էին։ Ռոուն հրաժարվեց հանձնել իր գործողությունների վերահսկողությունը, ինչպես պահանջել էր մաֆիայի հանցավոր կազմակերպությունը, և 1951 թվականի հունիսի 19-ին Ռոուն մահացու գնդակահարեց Լեոնարդ «Հսկա Լենի» Կայֆանոյին, ով Ջիանկանայի անձնակազմում մաֆիայի լիազորված անդամ էր։

Մաֆիայի հանցավոր կազմակերպության Հարավային կողմի «քաղաքական» խաղը չավարտվեց, մինչև մեկ այլ մաֆիայի հանցավոր կազմակերպության անդամ՝ Ջեկի «Լակեյ» Սերոնը, երկու փամփուշտով, որոնք մահացու չէին  վախեցրեց «Բիգ Ջիմ» Մարտինին, ստիպելով նրան փախչել Մեքսիկա։ Այս մոլախաղի ընդհարումից հետո վիճակախաղի գումարը մեծացավ և մաֆիայի հանցավոր կազմակերպությունը սկսեց տարեկան միլիոնավոր դոլարներ վաստակել վիճակախաղից, ինչը Ջիանկանային բերեց հետագա ճանաչման։ Ենթադրվում է, որ դա է եղել գլխավոր գործոններից մեկը, որ նա 1957 թվականին«օծվեց» որպես մաֆիայի հանցավոր կազմակերպության նոր ղեկավար։ Ակարդոն միացավ Ռիկային՝ դառնալով  մաֆիայի հանցավոր կազմակերպության խորհրդատու։ Այնուամենայնիվ, ընդհանուր առմամբ հասկացվում էր, որ իշխանությունը դեռ Ակարդոյի և Ռիկայի ձեռքերում էր։ Ջիանկանայից պահանջվում էր խորհրդակցել Ակարդոյի և Ռիկկայի հետ մաֆիայի հանցավոր կազմակերպության բոլոր կարևոր գործերի վերաբերյալ։

Ջիանկանան ներկա էր Մաֆիայի 1957 թվականի Ապալաչինի հանդիպմանը՝ Նյու Յորքի հյուսիսում գտնվող Ջոզեֆ Բարբարայի առանձնատանը։ Ավելի ուշ Բուֆալոյի հանցագործության ղեկավար Ստեֆանո Մագադդինոյին և Ջիանկանային գաղտնալսել են, որտեղ ասվում էր որ հանդիպումը պետք է տեղի ունենար Չիկագոյի շրջանում։ Ջիանկանան պնդում էր, որ Չիկագոյի շրջանը «աշխարհի ամենաապահով վայրն էր» մեծ հանցավոր հանդիպում անցկացելու համար, քանի որ նա ուներ մի քանի ոստիկանապետեր, որոնք աշխատում էին իր համար։ Եթե սինդիկատը երբևէ ցանկանար հանդիպում անցկացնել Չիկագոյում կամ դրա շրջակայքում, Ջիանկանան ասում էր, որ նրանք վախենալու ոչինչ չունեին, քանի որ ողջ շրջանը լիովին ապահով էր։

Հայման Լարները Ջիանկանայի գործընկերն էր, ով օգնեց ընդլայնել մաֆիայի հանցավոր կազմակերպության մոլախաղերի և մաքսանենգության գործառնությունները Պանամայում և Իրանում,տեղափոխելով Մայամիի օպերացիայի շտաբը Պանամա, որտեղ փողերի լվացումն ավելի հեշտ էր քանի-որ տեղական բանկերը աջակցում էին այդ ամենին։ Այս օպերացիաները կատարվում էին Մաֆիայի և ԿՀՎ-ի միջև համագործակցությամբ։ Այս համագործակցությունը այնքան մեծացավ, որ նրանք 1966 թվականից զենքերի մաքսանենգությամբ էին զբաղվում, այն ուղարկելով Մերձավոր Արևելք Իսրայել Մոսադի համար, և ամենը իրականացվում էր Պանամայի ջրանցքով։ Ռիչարդ Քեյնը, ով կոռումպացված ոստիկան էր լինելով  Ջիանկանայի անձնական սուրհանդակը և ֆինանսական խորհրդատուն, նույնպես «հաճախակի ուղևորություններ» էր կատարում Մեքսիկա և հակառակ ուղղությամբ

### 1960 թվականի Նախագահական ընտրություններ
Որոշ լրագրողներ պնդում էին, որ Ջիանկանան և նրա Չիկագոյի հանցավոր սինդիկատը «դեր են խաղացել» 1960 թվականի նախագահական ընտրություններում՝ Ջոն Քենեդիի հաղթանակի հարցում։

Ըստ Ջիանկանայի սիրուհի Ջուդիթ Էքսների և Ֆրենկ Սինատրայի դստեր՝ Թինա Սինատրայի, Ջիանկանան օգտագործել էր իր կապերը՝ համոզելու արհմիություններին աջակցել Քենեդիին։ Էքսների ասելով, Ջիանկանան պարծենում էր նրա մոտ, որ Քենեդին երբեք առանց նրա օգնության չէր ընտրվի։ Այնուամենայնիվ, ենթադրվում է, որ Ջիանկանան զղջում էր որ Քենեդիին օգնել էր ընտրվելու հարցում, քանի որ գլխավոր դատախազ Ռոբերտ Ֆ. Քենեդին զգալի ջանքեր էր գործադրում կազմակերպված հանցագործության դեմ պայքարելու համար։

### ԿՀՎ կապեր
Կա ընդհանուր կարծիք և այն մասնակիորեն հաստատվել է Եկեղեցական կոմիտեի լսումների ընթացքում, որ Քենեդու վարչակազմի ժամանակ ԿՀՎ-ն վարձել էր Ջիանկանային և այլ մաֆիոզների՝ Ֆիդել Կաստրոյին սպանելու համար։ Հաղորդվում է, որ Ջիանկանան ասել է, որ ԿՀՎ-ն և Կոզա Նոստրան «միևնույն մետաղադրամի տարբեր կողմերն էին»։

Ջուդիթ Էքսները պնդում էր, որ ինքը և՛ Ջիանկանայի, և՛ Ջոն Ֆիցջերալդ Քենեդիի սիրուհին էր, և որ նրանց Կաստրոյի մասին տեղեկություններ է հասցրել։ Ջիանկանայի դուստրը՝ Անտուանետը, հայտարարել է, որ իր հայրը խարդախություն էր անում՝ ԿՀՎ-ից միլիոնավոր դոլարներ ստանալու համար։

1997 թվականին հրապարակված փաստաթղթերը ցույց տվեցին, որ որոշ մաֆիոզներ աշխատել են ԿՀՎ-ի հետ Կաստրոյի դեմ մահափորձերի համար։ 2007 թվականին հրապարակված ԿՀՎ փաստաթղթերը հաստատում էին, որ 1960 թվականի սեպտեմբերին ԿՀՎ-ն հավաքագրել է ՀԴԲ նախկին գործակալ Ռոբերտ Մահուին Չիկագոյի ամբոխի Արևմտյան ափի ներկայացուցիչ Ջոնի Ռոսելիի հետ հանդիպելու համար։ Երբ Մահուն կապ հաստատեց Ռոսելիի հետ, նա թաքցրեց, որ իրեն ուղարկել էր ԿՀՎ-ն՝ փոխարենը ներկայացրեց իրեն որպես միջազգային ընկերությունների փաստաբան։ Նա առաջարկեց 150,000 դոլար Կաստրոյին սպանելու համար, սակայն Ռոսելին հրաժարվեց որևէ վարձատրությունից։ Ռոսելին Մահուին ներկայացրեց երկու տղամարդկանց, որոնց նա անվանում էր Սեմ Գոլդ և Ջո։ «Սեմ Գոլդ»-ը Ջիանկանան էր, «Ջո»-ն՝ Սանտո Տրաֆիկանտե կրտսերը, Թամպայի սինդիկատի ղեկավարն ու հեղափոխությունից առաջ Կուբայի ամենահզոր մաֆիոզներից մեկը։ Վաշինգտոն փոստ՝ ամերիկյան օրաթերթի խմբագիր Գլեն Քեսլերը բացատրել է. «Այն բանից հետո, երբ Ֆիդել Կաստրոն գլխավորեց հեղափոխությունը, որը տապալեց Ֆուլխենսիո Բատիստայի կառավարությունը 1959 թվականին, ԿՀՎ-ն անհավանական կերպով շահագրգիռ էր վերացնել Կաստրոյին։ Այսպիսով գործակալությունը փնտրում էր գործընկեր, որը կմտահոգվեր ինչպես Կաստրոյի այնպես էլ Կուբայի խաղատներում՝ մաֆիայի շահութաբեր ներդրումների համար»։

Համաձայն ԿՀՎ-ի գաղտնազերծված «Family Jewels» փաստաթղթերի 1960 թվականի սեպտեմբերին Մահուն կապ էր հաստատել Ջիանկանայի և Տրաֆիկանտեի հետ քննարկելու հնարավոր մահափորձի հարցը, այն բանից հետո, երբ Մահուն կապվել էր Լաս Վեգասում մաֆիայի անդամ Ռոզելիի և Ջիանկանայի երկրորդ մարդու հետ։ Մահուն ներկայացել էր որպես Կուբայում բազմաթիվ միջազգային ձեռնարկությունների ներկայացուցիչ, որոնք Կաստրոն բռնագրավել էր։ Նա առաջարկել էր 150,000 դոլար այս գործողության միջոցով  Կաստրոյին «ճանապարհից հեռացնելու» համար, սակայն փաստաթղթերը ցույց են տալիս, որ Ռոսելլին, Ջիանկանան և Տրաֆիկանտեն որևէ գումար չեն վերցրել առաջադրանքը կատարելու համար։ Ջիանկանան առաջարկել էր օգտագործել թունավոր դեղամիջոցներ Կաստրոյի սնունդն ու խմիչքը թունավորելու համար։ ԿՀՎ-ն այս դեղահաբերը տվել է Ջիանկանայի թեկնածուին՝ Խուան Օրտային, ում Ջիանկանան ներկայացրել էր որպես նոր Կուբայի կառավարության կոռումպացված պաշտոնյա, ով շփում ուներ Կաստրոյի հետ։ Կաստրոյի սնունդը թունավորելու վեց անհաջող փորձերից հետո, Օրտան հանկարծակի պահանջեց ազատվել իր առաքելությունից և հանձնարարությունը փոխանցեց մեկ այլ անանուն մասնակցի։ Հետագայում Ջիանկանան և Տրաֆիկանտեն երկրորդ փորձը կատարեցին՝ օգտագործելով Անտոնի Վերոնային, Կուբայի փախստականների ղեկավարին, ով՝ ըստ Տրաֆիկանտեի, «հիասթափվել էր իշխանության արդյունավետ առաջընթացի բացակայությունից»։ Վերոնան պահանջել էր 10,000 դոլար ծախսերի համար և 1,000 դոլար արժողությամբ հաղորդակցության սարքավորումներ։ Երկրորդ փորձի համար կատարած աշխատանքը անհայտ է, քանի որ ծրագիրը շուտով չեղարկվեց՝ կապված 1961 թվականի ապրիլին Կոչինոսի ափում տեղի ունեցած ռազմական գործողության հետ։

«Family Jewels» փաստաթղթերը ցույց են տալիս, որ Ջանկանան խնդրել է Մահուին գաղտնալսող սարք տեղադրել իր սիրուհու՝ ՄակԳուայր քույրեր խմբի անդամ Ֆիլիս ՄակԳուայրի սենյակում, ում նա կասկածում էր կատակերգու Դեն Ռոուենի հետ սիրային կապ ունենալու մեջ։ Թեև փաստաթղթերը ցույց են տալիս, որ Մահուն համաձայնել է խնդրանքին, սարքը չի տեղադրվել, քանի որ առաջադրանքը կատարելու համար հանձնարարված գործակալը ձերբակալվել է։ Փաստաթղթերը ցույց են տալիս, որ ԿՀՎ-ի խնդրանքով Ռոբերտ Քենեդին արգելել է քրեական հետապնդումը գործակալի և Մահուի նկատմամբ, որոնք կարճ ժամանակ անց կապ էին ունեցել գաղտնալսման փորձի հետ։ Ջիանկանան և ՄակԳուայրը, ովքեր երկար ժամանակ  սիրավեպ էին ունեցել, Ֆրենկ Սինատրայի միջոցով էին ծանոթացել միմյանց հետ։ Ըստ Անտուանետա Ջիանկանայի,սիրավեպի ընթացքում որոշ ժամանակ ՄակԳվայրը նաև զուգահեռ կապ էր ունեցել նախագահ Քենեդիի հետ։

### Անկում
Երբ Ջիանկանան ներկայացավ մեծ ատյանի դատարանին 1965 թվականի հունիսի 1-ին, նա նախընտրեց լռել, չնայած նրան անձեռնմխելիություն էր շնորհվել, ինչը հանգեցրեց նրա բանտարկությանը՝ ավելի քան մեկ տարի ժամկետով մինչև մեծ ատյանի դատարանի նիստերի ավարտը։ Միևնույն ժամանակ, Ռիկան և Աքարդոն Ջիանկանային հեռացրին օպերատիվ ղեկավարի պաշտոնից և նրան փոխարինեց Ջոզեֆ «Ջոյ Դովզ» Աուպայը։

1966 թվականին բանտից ազատվելուց հետո Ջիանկանան փախավ Կուերնավակա, Մեքսիկա՝ մեծ ատյանի դատարանի հետագա հարցաքննություններից խուսափելու համար։ 1974 թվականի հուլիսի 19-ին նա ձերբակալվել է Մեքսիկայի իշխանությունների կողմից և արտաքսվել ԱՄՆ։ Նա վերադարձավ Չիկագո 1974 թվականի հուլիսի 21-ին։

## Անձնական կյանք
ԱՄՆ-ի պատմության ամենադաժան հանցագործներից մեկը՝ Ջիանկանան ստացել է «Մոմո» մականունը՝ «mooner» ժարգոնային տերմինից, որը նշանակում է «խելագար»։ - encyclopedia.comՋիանկանան կնոջը ուղղված բացիկում ստորագրել է «Mooney» անունով։

1933 թվականի սեպտեմբերի 23-ին, Ջիանկանան ամուսնացավ Անջելինա ԴեՏոլվեի հետ, ով Իտալիայի Բազիլիկատա մարզի ներգաղթյալների դուստր էր, և նրանք ապրում էին Չիկագոյում՝ «The Island» թաղամասում։ Նրանք ունեին երեք դուստր՝ Անտուանետան,ով ծնվել է 1935 թվականին Բոնի Լուն (Լա Բոնիտա), ով ծնվել է 1938 թվականին, և Ֆրանսինը ով ծնվել է 1945 թվականին։ 1945 թվականին նրանք տուն են գնել Իլինոյս նահանգի Օակ Պարկում։ 1954 թվականի ապրիլի 23-ին Անջելինան մահացավ՝ թողնելով նրա ուսերին երեք դուստրերին մեծացնելը։

1963 թվականի ամռանը Ջիանկանան Ֆիլիս ՄակԳուայրի հետ մնաց Cal-Neva Lodge շվեյցարական տնակներից մեկում, մինչ ՄակԳուայր քույրեր խումբը այնտեղ էր՝ ելույթ ունենալու Celebrity Room-ում, որը հանգեցրեց սկանդալի, ինչի արդյունքում Ֆրենկ Սինատրայը կորցրեց իր սեփականությունը Cal-Neva-ում, ինչպես նաև նրա մասնակի սեփականությունը Sands հյուրանոցում։

## Մահ
աջից|մինի|150x150փքս|Ջիանկանայի դամբարանը՝ Մաունթ Կարմել գերեզմանատանը
Ջիանկանայի ԱՄՆ վերադառնալուց հետո ոստիկանությունը մանրամասնեց, որ սպաները պետք է հսկեին նրա տունը Իլինոյս նահանգի Օակ Պարկում, սակայն 1975 թվականի հունիսի 19-ի գիշերը, երբ նա պետք է ներկայանար Եկեղեցու կոմիտեին, որը հետաքննում էր ԿՀՎ-ի և Կոզա Նոստրայի դավադրությունը, մի զինված տղամարդ նկուղով մտել էր տուն և յոթ անգամ կրակել Ջիանկանայի գլխին և պարանոցին 22 տրամաչափի ատրճանակով։ Ժամը 23։ 00-ի սահմաններում Ջիանկանայի խնամակալ Ջոզեֆ ԴիՊերսիոն հայտնաբերել է նրա մարմինը նկուղային խոհանոցի հատակին, որտեղ ենթադրաբար նա երշիկ ու պղպեղ տապակելուց էր եղել։ Իր մահից մեկ շաբաթ առաջ Հյուստոնում Ջիանկանայի լեղապարկն էին վիրահատել։

Ջիանկանայի սպանությունից մի քանի օր անց, Չիկագոյի մաֆիայի հանցավոր կազմակերպության կապո Սալվատորե Բասթոնը, Իլինոյս նահանգի Ուիլո Սփրինգս քաղաքի ոստիկանապետ Մայքլ Ջ. Քորբիթին և մաֆիոզ գործընկերոջը ասաց. «Սեմը, անկասկած, սիրել էր այդ փոքրիկ տղային, Օակ Պարկում... Թոնի Սպիլոտրոյին։ Այո, նա խենթանում էր իր համար։ Սեմն օգնեց Թոնիին հայտնի դառնալ՝ հավատալով, որ նա օրերից մի օր հզոր գործիչ կդառնա։ Դուք գիտեի՞ք, որ այն բանից հետո, երբ Մարշալ Կայֆանոն դուրս եկավ Վեգասից, հենց Սեմն էր, որ ցանկանում էր Տոնի Սպիլոտրոյին այնտեղ ուղարկել։ Անգամ շորթումի հետ կապված բոլոր խնդիրների դեպքում Սեմը միշտ աջակցում էր նրան։ Թոնին մշտապես գալիս էր Սեմի տուն։ Նա ապրում էր հենց այդտեղ։ Գիտեի՞ք, որ Թոնին այնպիսի տարբերակ էր գտել Սեմի տան հետնամաս մտնելու համար, որ ոչ ոք չէր նկատի նրան։ Նա պատրաստ էր անցնել ուրիշների բակերով, մագլցել պարիսպներով, պարզապես ամեն տեսակ խելագար քայլերի դիմել»։ Երբ Կորբիթը հարցրեց սպանության պատճառը, Բասթոնը հեգնեց. «Երբեք չկա միայն մեկ պատճառ, ինչպիսին այն է, ինչ տեղի ունեցավ Սեմի հետ։ Կան միլիոնավոր պատճառներ։ Եկեք միայն ասենք, որ Սեմը պետք է հիշեր, թե ինչ էր պատահել Բագսի Սիգելի հետ»։

### Այլ տեսություններ
Թեև վաղեմի գործընկեր Դոմինիկ «Բաթչ» Բլասին Ջիանկանայի հետ էր այն գիշերը, երբ նա սպանվեց և ոստիկանությունը հարցաքննեց որպես կասկածյալ, ոչ ՀԴԲ-ն, ոչ Անտուանետա Ջիանկանան նրան չեն համարում Ջիանկանային սպանողը։ Վարձու մարդասպան Նիկոլաս Կալաբրեզը 2000-ականներին հայտնեց ՀԴԲ-ին, որ ինքը գիտեր, որ Թոնի Աքարդոն սպանությանը մասնակից էր եղել, և որ Անջելո ԼաՊիետրան ազատվել էր զենքից՝ որն ուներ խլալցուցիչ, որը պատրաստել էին Ֆրենկ Կալաբրեզ ավագը և Ռոննի Ջարեթը։

Այնուհետև մեկ այլ տեսություն կա, համաձայն որի Սանտո Տրաֆիկանտե կրտսերը պատվիրել է Ջիանկանայի սպանությունը, քանի որ նա վախենում էր, որ Ջիանկանան կվկայի որ ԿՀՎ-ի գործողություններում Մաֆիան մասնակցություն էր ունեցել, որոնք ուղղված էին Կաստրոյի սպանությանը։ Չնայած Տրաֆիկանտեն պետք է թույլտվություն ունենար մաֆիայի հանցավոր կազմակերպության ղեկավաներից՝ Ակարդոյից և Ջոզեֆ Այուպայից, Ջիանկանայի սպանությունը համընկավ այն ժամանակի հետ, երբ Մայամիի ափին լողացող նավթի դույլի մեջ հայտնաբերեցին Ջոնի Ռոսելիի փտած մարմնի մնացորդները. նրա վրա կրակել էին և կտրատել նրան նախքան ծովը նետելը։ Ոմանք կասկածում էին, որ Ռոսելլին սպանել էին Տրաֆիկանտեի հրամանով։

Խոսակցություններ կային, որ ԿՀՎ-ն կարող էր սպանած լինել Ջիանկանային գործակալության հետ նրա կապերի պատճառով։ ԿՀՎ-ի նախկին տնօրեն Ուիլյամ Քոլբին ասաց. «Մենք դրա հետ կապ չունենք»։ Ջոն Վիտենը նշել էր Սելսոյի հարցաքննության ընթացքում, որ նա կասկածում էր Ուիլյամ Հարվիին՝ ԿՀՎ-ի վարձով մարդասպանին, ով գտնվում էր այդ տարածքում։

## Ժողովրդական մշակույթում
### Ֆիլմեր

* Ջիանկանան գլխավոր թեման էր Ուիլյամսի «*Peep Show»*  հեռուստասերիալում (1965 թվական)։
* «Մաֆիայի արքայադուստրը» հեռուստաֆիլմում Ջիանկայի կերպարը մարմնավորել է Թոնի Քերթիսը (1986 թվական)։
* Ջիանկանայի նորությունների մասին տեսանկարահանումները ցուցադրվում են «Ջոն Ֆ. Քենեդին*»* ֆիլմում (1991 թվական)։
* Կարմին Կարիդին մարմնավորել է Ջիանկանայի կերպարը «Ռուբի» ֆիլմում (1992 թվական)։
* HBO հեռուստատեսության համար ստեղծված «Sugartime» ֆիլմը պատկերում է Ջիանկանայի հարաբերությունները երգչուհի Ֆիլիս ՄակԳուայրի հետ, որտեղ նրա դերը մարմնավորում է Ջոն Թուրթուրոն (1995 թվական)։
* Ռոբերտ Միրանդան մարմնավորել է Ջիանկանային «The Rat Pack» հեռուստաֆիլմում։ (1998 թվական)
* Փիթեր Ֆրիդմանը մարմնավորել է Ջիանկանային «Զորություն և գեղեցկություն» ֆիլմում (2002 թվական)։
* «Լավ հովիվը» ֆիլմում Ջո Պեշիի մարմնավորած կերպարը՝ Ջոզեֆ Պալմին, մի քանի մաֆիոզների խառնուրդ էր, այդ թվում՝ Ջիանկանա, Սանտո Տրաֆիկանտե կրտսեր և Կառլոս Մարչելլո, ովքեր ներգրավված էին ԿՀՎ-ի «Family Jewels» գործողության մեջ։ Մեթ Դեյմոնի կերպարը՝ Էդվարդ Ուիլսոնը, պատկերված է այնպես որ նա Պալմիին առաջարկում է օգնել որ սպանեն Կաստրոյին (2006 թվական)։
* *Մոմո:*  «Սեմ Ջիանկանայի պատմությունը» ֆիլմում Ջիանկանայի երկու դստրերը հիշում են իրենց հորը և Մերիլին Մոնրոյի և Ջոն Ֆ. Քենեդիի սպանությունները (2011 թվական)։
* Ալ Լինեան Ջիանկանայի կերպարը մարմնավորում է «*Իռլադացին»* ֆիլմում (2019 թվական)։

### Հեռուստատեսություն
* Ջիանկանայի կերպարը ներկայացված է «Մաֆիայի ամենահայտնի պահը» դոկումենտալ սերիալի առաջին էպիզոդում, որը ցուցադրվել է Միացյալ Թագավորության *Yesterday* պատմական հեռուստաալիքում։
* Ռոդ Սթայգերը մարմնավորել է Ջիանկանային «Սինատրա» հեռուստատեսային մինի սերիալում (1992 թվական)։
* Սերժ Հուդը Ջիանկանային ներկայացնում է որպես Քենեդիների ընտանիքի գլխավոր թշնամու «Քենեդիները» հեռուստատեսային մինի սերիալում (2011 թվական)։
* **Մոբի պետ** (առանց հեղինակային իրավունքի) կերպարը *The X-Files* հեռուստասերիալի «Ծխողի մտքերը» էպիզոդում, ով ներկա է լինում Ջոն Ֆ. Քենեդիի սպանության պլանավորման ժողովին, հավանաբար հիմնված է Ջիանկանայի վրա։
* Ջիանկանային մարմնավորում է Էմմեթ Սքիլթոնը AMC-ի 8 մասից բաղկացած «Մաֆիայի ծնունդը. Չիկագո» հեռուստատեսային մինի-սերիալում (2016 թվական)։
* Ջիանկանայի կերպարը ներառված է Starz հեռուստասերիալի Magic City սերիալի բացման տիտրերում (2012-2013 թվական)։
* Ջիանկանային հիշատակել են Լաս Վեգասի կազինոյում՝ «Անժամկետ» հեռուստասերիալի «Ատոմիկ քաղաք» դրվագում (2016)։

### Ոչ գեղարվեստական
* Ջիանկանան հանդիսանում է *«Մաֆիայի արքայադուստրը»* կենսագրության հիմնական թեման, որը գրել է նրա դուստր Անտուանետը։
* «Դավաճանություն». Մաֆիոզի կյանքի շոկային պատմությունը, որը վերահսկում էր Ամերիկան գիրքը ներկայացնում է Ջիանկանայի կյանքը։ Այս գիրքը, որի համահեղինակներն էին նրա եղբայրը Չակ Ջիանկանան և նրա սանիկը, որի անունը նույնպես Սեմ Ջիանկանա էր, բացահայտում էին տեղեկություններ Ջոն Ֆ. Քենեդիի, Մերիլին Մոնրոյի և Ռոբերտ Քենեդիի մահերի մասին։
* Ջիանկանան հիշատակվում է Չարլզ Բրանդտի պատմողական ոչ գեղարվեստական ​​գրքում, «Լսել եմ, որ տներ եք նկարում» (2004 թվական)։

### Գեղարվեստական ​​գրականություն
* Ջիանկանան Մաքս Ալան Քոլինզի «Չիկագոյի գաղտնիքները» և «Ճանապարհ դեպի դրախտ» վեպերի գլխավոր հերոսն է։
* Ջիանկանան գլխավոր դեր է խաղում Ջեյմս Էլրոյի գեղարվեստական ​​գրականության մեջ, հատկապես «Ամերիկյան լրագիր» վեպում և դրա գլուխներում՝ «Վեց հազար անմեղ զոհերը» և «Բռնությունն անկանխատեսելի է»։
* Ջիանկանան հերոս է Ռոբերտ Ջ. Ռանդիսի «*Rat Pack*» վեպում։
* Ջիանկանան նշանավոր կերպար է Նորման Մեյլերի 1991 թվականին նկարահանված «Հարլոթի ուրվականը» պատմական գեղարվեստական ​​ֆիլմում։
* Մարկ Ուայնեգարդների «Կնքահայրը վերադառնում է» վեպի հորինված ​​կերպար Լուի Ռուսսոն կարող է ոգեշնչված լինել Ջիանկանայից (2004 թվական)։
* Ջիանկանան հերոս է Ռոբերտ Լիթելի 2002 թվականի ԿՀՎ թեմայով վեպում՝ **«**Ընկերությունը**»**։
* Սթիվ Պետերսի և Քեյ Ստիվենսի «*Հանցագործ Սանդրա Լավը*» վեպում «Սեմ» կերպարը կարող է հիմնված լինել Ջիանկանայի վրա (2013 թվական)։
* 2013 թվականի «Հանցագործը» վեպում գլխավոր հերոսուհի Սանդրա Լավը չորս տարի հարաբերություններ է ունեցել Սեմ անունով մի տղամարդու հետ, որը Չիկագոյի մաֆիայի հանցավոր կազմակերպության ղեկավարն էր 1960-ականների սկզբին։

### Երաժշտություն
* Ռեփեր Kool G Rap-ը մի անգամ հայտարարել է, որ իր անվան «G»-ը նշանակում է Giancana: Kool G Rap-ը թողարկել է «Ջիանկանայի պատմությունը» ալբոմը (2002 թվական)։
* Ջանկանան հիշատակվում է The Lox-ի «Dope money» երգում  («Սպասեք դժվարությունների, քանի որ Ջանկանան կանգնած էր Քենեդիի սպանության հետևում) Ryde or Die Vol. 1 ալբոմում։

## Ծանոթագրություններ

## Աղբյուրներ
* 
* 

## Հետագա ընթերցում
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Արտաքին հղումներ
* Sam Giacana - Mob Museum
* ''Sam Giacana'' Archives - Wednesday Journal

Կատեգորիա:Ամերիկացի հանցագործներ